ବ୍ରିଟେନର ଜଣେ ବେଷ୍ଟ ସେଲିଂ ଲେଖକ ହେଉଛନ୍ତି ଫିଲିପ ପୁଲମ୍ୟାନ। ତାଙ୍କର ଏମିତି କିଛି ପୁସ୍ତକ ନାହିଁ ଯାହାକୁ ବେଷ୍ଟ ସେଲିଂ ଘୋଷଣା କରା ନ ଯାଇଛି । ସେଥିପାଇଁ ଏକଦା କୁହାଯାଇଥିଲା ଯେ , ପାଠକମାନଙ୍କୁ କିଭଳି ପୁସ୍ତକ ଆଡକୁ ଆକୃଷ୍ଟ କରାଯାଇପାରିବ ସେ କଥା  "ପୁଲମ୍ୟାନ" ଙ୍କୁ ଭଲଭାବେ ଅବଗତ ଅଛି । ତାଙ୍କ ବହିଗୁଡିକ କେବଳ ପାଠକଙ୍କ ମଧ୍ୟରେ ସୀମିତ ହୋଇରହିନାହିଁ ; ବରଂ ତାଙ୍କର ଅଧିକାଂଶ ପୁସ୍ତକ ଫିଲ୍ମ ଆକାରରେ ଦର୍ଶକଙ୍କ ନିକଟକୁ ଯାଇଛି ଓ ସେମାନଙ୍କ ଭରପୂର ମନୋରଞ୍ଜନ କରାଇଛି । ତାଙ୍କ ଉପନ୍ୟାସରୁ ଚଳଚ୍ଚିତ୍ର ମଧ୍ୟ ତିଆରି କରାଯାଇଛି । ଏକାଧିକ ଫିଲ୍ମ ମଧ୍ୟରୁ ଗୋଟିଏ ହେଉଛି  ଦି ଗୋଲ୍ଡେନ୍ କମ୍ପାସ୍ । ମୁଖ୍ୟତଃ  'ଫାଣ୍ଟାସୀ'  ବା କାଳ୍ପନିକ କାହାଣୀକୁ ଆଧାର ଭାବେ ନେଉଥିବା  "ପୁଲମ୍ୟାନ"  ପ୍ରକୃତରେ ହେଉଛନ୍ତି ଜଣେ ବାସ୍ତବବାଦୀ ମଣିଷ । ସେଥିଲାଗି ସେ ଏକଦା ନିଜର ଏକ ସାକ୍ଷାତକାରରେ କହିଥିଲେ ଯେ , ପ୍ରତ୍ୟେକ ଲେଖକ ତାଙ୍କ ଜୀବନକାଳ ମଧ୍ୟରେ କେବଳ କାହାଣୀ ଚୋରାଇବାରେ ଲାଗିଥାନ୍ତି । କାରଣ ସେମାନେ ଯାହାବି ଲେଖୁଛନ୍ତି ତାହା ସେମାନଙ୍କର ବହୁ ଆଗରୁ ଅନେକଥର ଲେଖା ହୋଇସାରିଛି । ତାଙ୍କର ଏକ ପ୍ରସିଦ୍ଧ  "ଫାଣ୍ଟାସୀ ଟ୍ରାଇୟୋଲୋଜୀ"  ହେଉଛି  ହିଜ୍ ଡାର୍କ ମ୍ୟାଟେରିଆଲ୍ସ  ।  "ଦି ଗୁଡ୍ ମ୍ୟାନ୍ ଜେସସ୍ ଆଣ୍ଡ ଦି ସ୍କାଉଣ୍ଡରେଲ୍ ଖ୍ରୀଷ୍ଟ"  ପୁସ୍ତକ ରଚନା କରି ସେ ବିବାଦୀୟ ହେବ ସହିତ ବହୁ ପ୍ରସିଦ୍ଧି ମଧ୍ୟ ଲାଭ କରିଥିଲେ । ୨୦୦୮ ମସିହାରେ  "ଦି ଟାଇମ"  ପକ୍ଷରୁ ତାଙ୍କୁ ୧୯୪୫ ପରବର୍ତ୍ତୀ ବ୍ରିଟେନର ଶ୍ରେଷ୍ଠ ଲେଖକଙ୍କ ତାଲିକାରେ ସ୍ଥାନ ଦିଆଯାଇଥିଲା । ଜୀବନ ବୃତ୍ତାନ୍ତ ୧୯୪୬ ମସିହା ଅକ୍ଟୋବର ୧୯ ତାରିଖରେ ଇଂଲଣ୍ଡର  "ନରୱିଚ" ରେ ଫିଲିପ ପୁଲମ୍ୟାନଙ୍କ ଜନ୍ମ । ତାଙ୍କ ମା 'ଙ୍କ ନାମ  "ଇଭଲିନ ପୁଲମ୍ୟାନ"  ଏବଂ ବାପାଙ୍କ ନାମ  "ଆଲଫ୍ରେଣ୍ଡ ପୁଲମ୍ୟାନ"  ।  "ଆଲଫ୍ରେଣ୍ଡ"  ଜଣେ ରୟାଲ ଏୟାରଫୋର୍ସ ପାଇଲଟ ଥିଲେ । ସମଗ୍ର ଦେଶରେ ତାଙ୍କ ବାପାଙ୍କର ବହୁ ଖାତିର ଥିଲା । ତେବେ ବାପାଙ୍କ ସହିତ ବେଶିଦିନ ବିତେଇବାର ସୁଯୋଗ ମିଳି ନଥିଲା ପୁଲମ୍ୟାନଙ୍କୁ । ତାଙ୍କୁ ଯେତେବେଳେ ୭ବର୍ଷ ହୋଇଥିଲା ତାଙ୍କ ବାପାଙ୍କର ଦେହାନ୍ତ ଘଟିଲା । କେନିଆରେ ଥିବା ଏକ ପ୍ଲେନକ୍ରାସ୍ ହିଁ ଥିଲା ତାଙ୍କ ଦେହାନ୍ତର କାରଣ । ମୃତ୍ୟୁ ପରେ ତାଙ୍କ ବାପାଙ୍କୁ ଜଣେ ଦୁଃସାହସୀ ବୈମାନିକ ଭାବେ ପୁରସ୍କୃତ କରାଯାଇଥିଲା । ବଡ଼ ହେବା ପରେ ମା 'ଙ୍କଠାରୁ ବାପାଙ୍କ ସାହସିକତାର କାହାଣୀ ଶୁଣି ବଡ଼ହୋଇଥିଲେ ପୁଲମ୍ୟାନ । ବାପା କିପରି ଦୁର୍ଗମ ତଥା ଶତ୍ରୁ ଅଧ୍ୟୁଷିତ ଅଞ୍ଚଳକୁ ସାହସର ସହିତ ବିମାନ ନେଇ ଯାଇପାରୁଥିଲେ ତାହାକୁ ଜାଣି ତାଙ୍କ ଛାତି ଗର୍ବରେ ଫୁଲିଉଠୁଥିଲା । ବାପାଙ୍କ ଦେହାନ୍ତ ପରେ ତାଙ୍କ ମା ' ଆଉଥରେ ବିବାହ କରିଥିଲେ ଓ ତାଙ୍କ ୨ୟ ସ୍ୱାମୀଙ୍କ ସହ ଅଷ୍ଟ୍ରେଲିଆ ଚାଲିଯାଇଥିଲେ । ଛୋଟ ପିଲା ହୋଇଥିବା ହେତୁ ପୁଲମ୍ୟାନଙ୍କୁ ତାଙ୍କ ମା 'ଙ୍କ ସହ ଯିବାକୁ ପଡ଼ିଥିଲା । ଅବଶ୍ୟ ଅଷ୍ଟ୍ରେଲିଆ ଯିବା ପୁଲମ୍ୟାନଙ୍କ ପାଇଁ ଏକ ଆଶୀର୍ବାଦ ସଦୃଶ ଥିଲା । କାରଣ ଅଷ୍ଟ୍ରେଲିଆର ନିଆରା ପରିବେଶ ହିଁ ତାଙ୍କ ଭିତରେ ଜଣେ ଲେଖକକୁ ତିଆରି କରିଥିଲା । ପିଲାବେଳେ ସେ ଖୁବ୍ କାହାଣୀ ଶୁଣିବାକୁ ଭଲ ପାଉଥିଲେ । ବିଶେଷ କରି ଦୁଃସାହସିକତାରେ ଭରପୁର କାହାଣୀ ତାଙ୍କୁ ଅସୀମ ଆନନ୍ଦ ପ୍ରଦାନ କରୁଥିଲା । ସେ ସୁପରମ୍ୟାନ , ବ୍ୟାଟମ୍ୟାନଙ୍କ କାହାଣୀ ସବୁକୁ ମନଯୋଗ ଦେଇ ପଢୁଥିଲେ । ମାତ୍ର କିଛି ବର୍ଷ ପରେ ସେ ପୁଣିଥରେ ବ୍ରିଟେନ ଫେରିଆସିଲେ ଓ ନିଜ ଜେଜେବାପାଙ୍କ ନିକଟରେ ତାଙ୍କ ନିଜସ୍ୱ ଜୀବନ ଆରମ୍ଭ କଲେ । ଜନ୍ ମିଲଟନଙ୍କ ପ୍ରସିଦ୍ଧ କାବ୍ୟ  "ପାରାଡ଼ାଇଜ ଲଷ୍ଟ"  ହେଉଛି ପୁଲମ୍ୟାନଙ୍କ ଏକ ଅତିପ୍ରିୟ ପୁସ୍ତକ । ଏହି ପୁସ୍ତକଦ୍ୱାରା ସେ ବହୁ ଭାବରେ ଅନୁପ୍ରାଣିତ ହୋଇଥିବା କଥା ସ୍ୱୀକାର କରିଛନ୍ତି । ବିଶେଷକରି , ଜୀବନ ଦର୍ଶନକୁ ବୁଝିବାରେ ତାଙ୍କୁ ଏହି ପୁସ୍ତକ ସହାୟକ ହୋଇଛି । ଆଜି ବିଶ୍ୱରେ ଜଣେ ଲୋକ ପ୍ରିୟ ଇଂରାଜୀଲେଖକ ଭାବେ ମାନ୍ୟତା ଅର୍ଜନ କରିଥିବା ପୁଲମ୍ୟାନ ବାସ୍ତବରେ ଜଣେ ଭଲ ଛାତ୍ର ନଥିଲେ । ତାଙ୍କର ଇଂରାଜୀ ସାହିତ୍ୟଆଦୌ ହେଉନଥିଲା । ସେ ଅନେକ ଥର ଏହି ବିଷୟରେ ପାସ ମଧ୍ୟ କରିପାରି ନଥିଲେ । ସେ ନିଜର ଏକ ସାକ୍ଷାତକାରରେ କହିଥିଲେ ଯେ , ସେ ଇଂରାଜୀକୁ ଠିକ ଭାବରେ ଉପଭୋଗ କରିପାରୁ ନଥିଲେ । ସେଥିପାଇଁ ତାଙ୍କୁ ସ୍ନାତକରେ ତୃତୀୟ ଶ୍ରେଣୀ ପାଇ ସନ୍ତୁଷ୍ଟ ହୋଇ ରହିବାକୁ ପଡୁଥିଲା । ସେତିକି ନୁହେଁ , ସେ ଯୋଉଦିନ ଥାର୍ଡ କ୍ଲାସ ପାଇ ପାସ କରିଯାଇଛନ୍ତି ବୋଲି ଶୁଣିଲେ ସେଦିନ ସେ ଖୁବ୍ ଖୁସି ହୋଇଯାଇଥିଲେ । ସେ ଯେ ଏହି ବିଷୟରେ ପାସ କରିବେ ସେଥିରେ ମଧ୍ୟ ତାଙ୍କର ବିଶ୍ୱାସ ନ ଥିଲା । ଖେଳକୁଦରେ ତାଙ୍କର ଖୁବ୍ ରୁଚି ଥିଲା । ଅବସର ସମୟରେ ସେ ତାଙ୍କ ପ୍ରିୟ ଲେଖକମାନଙ୍କ ଲେଖା ପଢୁଥିଲେ । ୧୯୭୦ ମସିହାରେ ଫିଲିପ ପୁଲମ୍ୟାନ ଜୁଡିଥ୍ ସ୍ପେଲରଙ୍କୁ ବିବାହ କରିଥିଲେ । ଲେଖାଲେଖି ପୁଲମ୍ୟାନ ୧୯୭୦ ମସିହା , ବିବାହ ପରେ ଏକ ବିଶପ୍ ବିଦ୍ୟାଳୟରେ ୯ରୁ ୧୩ ବର୍ଷର ପିଲାମାନଙ୍କୁ ଶିକ୍ଷାଦାନ କରୁଥିଲେ । ସେଇଠୁ ହିଁ ପୁଲମ୍ୟାନଙ୍କ ଲେଖାଲେଖି ଜୀବନ ଆରମ୍ଭ ହୋଇଥିଲା । ବିଦ୍ୟାଳୟର ବାର୍ଷିକ ଉତ୍ସବ ପାଇଁ ପୁଲମ୍ୟାନ ପ୍ରଥମେ ଡ୍ରାମା ଲେଖିଲେ । ସେ ବିଦ୍ୟାଳୟ ପିଲାଙ୍କ ପାଇଁ ଲେଖିଥିବା ଏକ ଫାଣ୍ଟାସୀ ଡ୍ରାମା ହେଉଛି  "ଦି ହଣ୍ଟେଡ଼ ଷ୍ଟର୍ମ"  ଯାହା ୧୯୭୨ ମସିହାରେ ନ୍ୟୁ ଇଂଲିଶ ଲାଇବ୍ରେରୀଦ୍ୱାରା ପ୍ରଦାନ କରାଯାଇଥିବା ଯୁବଲେଖକ ପୁରସ୍କାର ପାଇଥିଲେ । ଏହି ଘଟଣା ହିଁ ପୁଲମ୍ୟାନଙ୍କୁ ଲେଖାଲେଖି ପାଇଁ ଅନୁପ୍ରେରିତ କରିଥିଲା । ସେ ବୟସ୍କଙ୍କ ପାଇଁ ଲେଖିଥିବା ପ୍ରଥମ ଫାଣ୍ଟାସୀ ଉପନ୍ୟାସ ହେଉଛି  "ଗାଲାଟିଆ"  । ୧୯୭୮ ମସିହାରେ ଏହି ଉପନ୍ୟାସର ଲୋକାର୍ପଣ ହୋଇଥିଲା ଓ ଏହା ତାଙ୍କୁ ଲେଖକୀୟ ଖ୍ୟାତି ଆଣିଦେବାରେ ସହାୟକ ହୋଇଥିଲା । ୧୯୮୮ ଏବଂ ୧୯୯୬ ମସିହା ମଧ୍ୟରେ ପୁଲମ୍ୟାନ କ୍ରମାଗତ ଭାବେ ପିଲାଙ୍କ ଗଳ୍ପ ଲେଖିବା ପାଇଁ  "ୱେଷ୍ଟ ମିନିଷ୍ଟର କଲେଜ" , ଅକ୍ସଫୋର୍ଡରେ କିଛି ଅଂଶକାଳିନ ସମୟ ଦେଇଥିଲେ । ୧୯୩୩ ମସିହାରେ ସେ  "ହିଜ୍ ଡାର୍କ ମ୍ୟାଟେରିଆଲ୍ସ"  ବିଷୟରେ ଲେଖା ଆରମ୍ଭ କଲେ । ୧୯୯୫ ମସିହାରେ ତାଙ୍କର ପ୍ରଥମ ପୁସ୍ତକ  "ନର୍ଥନ୍ ଲାଇଟ୍ସ"  ପ୍ରକାଶିତ ହେଲା  ୟୁ.ଏସର ହକଦାର  "ଦି ଗୋଲ୍ଡେନ କମ୍ପାସ୍" , ୧୯୯୬  । ପୁଲମ୍ୟାନ ଉଭୟ ବାର୍ଷିକ  "ଚର୍ନେଜିଏ ମେଡାଲ"  ଏବଂ ପିଲାମାନଙ୍କର ତତ୍ତ୍ୱବଧାୟକ ଉପନ୍ୟାସ ପୁରସ୍କାର ପାଇଥିଲେ । ଏକ ତଦନୁରୂପ ପୁରସ୍କାର ଯାହା ରଚୟିତାମାନେ ଦୁଇଥର ଜିତି ପାରିଲେ ନାହିଁ । ୨୦୦୮ ମସିହାରେ , ସେ ଦି ବୁକ୍ ଅଫ୍ ଡଷ୍ଟରେ କାମ କରିବା ଆରମ୍ଭ କଲେ । ଏହି ପୁସ୍ତକଟି ତାଙ୍କର ପରସ୍ପର ସମ୍ପୃକ୍ତ ନାଟକ ହିଜ୍ ଡାର୍କ ମ୍ୟାଟେରିଆଲ୍ସର ଏକ ଅଂଶ , ଏବଂ  "ଦି ଆଡ଼ଭେଞ୍ଚର ଅଫ୍ ଜନ୍ ବ୍ଲାକେ" , ଏହି ଗଳ୍ପଟି ବ୍ରିଟେସ ପିଲାଙ୍କର ହାସ୍ୟଗଳ୍ପ  "ଜନ୍ ଆଗ୍ସ" ଙ୍କ ଦି ଡ଼ିଏଫସିରୁ ଲିଖିତ । ଗ୍ରନ୍ଥ ବିବରଣୀ ଅପର୍ଯ୍ୟାୟ ପୁସ୍ତକ ୧୯୭୨ - ଦି ହଣ୍ଟେଡ଼ ଷ୍ଟର୍ମ ୧୯୭୬ - ଗଲାଟି ୧୯୮୨ - କାଉଣ୍ଟ କାର୍ଲଷ୍ଟେଇନ ୧୯୮୭ - ହାଓ ଟୁ ବି କୁଲ ୧୯୮୯ - ସ୍ପ୍ରିଙ୍ଗ-ହୀଲେଡ୍ ଜ୍ୟାକ ୧୯୯୦ - ଦି ବ୍ରୋକେନ ବ୍ରିଜ୍ ୧୯୯୨ - ଦି ହ୍ୱାଇଟ ମର୍ସେଡିସ୍ ୧୯୯୩ - ଦି ୱଣ୍ଡରଫୁଲ୍ ଷ୍ଟୋରି ଅଫ୍ ଆଲାଦିନ୍ ଆଣ୍ଡ ଦି ଏଞ୍ଚାଣ୍ଟେଡ଼ ଲ୍ୟାମ୍ପ ୧୯୯୫ - କ୍ଲକୱର୍କ, ଅର୍, ଅଲ୍ ୱଣ୍ଡ ଅପ୍ ୧୯୯୫ - ଦି ଫାୟାରୱର୍କ-ମେକର 'ସ୍ ଡଟର ୧୯୯୮ - ଦି ବଟରଫ୍ଲାଏ ଟାଟ୍ଟୁ ୧୯୯୯ - ଆଇ ୱାଜ୍ ଏ ରାଟ୍